description: Въпреки забраната на Конституционния съд в сръбската част на Босна бе проведен референдум за оспорвания "национален празник". Референдумът е крачка назад за целия регион, твърди в коментара си Бенямин Парган.

title: Една разпокъсана страна насред Европа

maintext:
Президентът на република Сръбска Милорад Додик гласува на референдума за национален празник на административната единица.
Въпреки забраната на Конституционния съд в сръбската част на Босна бе проведен референдум за оспорвания "национален празник". Референдумът е крачка назад за целия регион, твърди в коментара си за "Дойче Веле" Бенямин Парган.На 2 октомври в Босна и Херцеговина са насрочени избори за местни органи на властта. И това обяснява всичко. Защото в населената предимно със сърби република Сръбска икономическото и политическото положение е катастрофално. Президентът на този етнос Милорад Додик и неговата корумпирана и арогантна полическа клика не могат да се похвалят с никакви успехи. Много от поданиците му живеят в ужасна бедност, безработицата е катастрофално висока, инфраструктурата е съсипана и все повече млади хора бягат в чужбина.За да извади своите избиратели от безнадеждното им положение и да ги постави в борбен ирационално-патриотичен транс, Додик прибягва до изпитаните и любими средства на всички популисти на Балканите. Първо създава впечатление за драматична заплаха, надвиснала над собствената нация. След това съседните народи биват обявени за предатели, което все още функционира безотказно на Балканите. И накрая на сцената се появява големият лидер като спасител на застрашената нация. Твърде много избиратели на Балканите често се поддават с удоволствие на подобни игрички и за няколко седмици забравят за безрадостното си ежедневие и безбройните корупционни афери на самопровъзгласилия се спасител на нацията. Тези механизми винаги са функционирали перфектно в Босна и Херцеговина, също както и сред другите народностни групи в страната. Оспорваният референдум в република Сръбска може да бъде възприет като предизборна врява и лош театър, но преди всичко той е и си остава забележително нарушение на конституцията. Какви са резултатите от всенародното допитване? 9 януари си остава "национален" празник. Босненските сърби празнуват на тази дата основаването на тяхната република. За босненците и хърватите в Босна и Херцеговина обаче, този ден маркира началото на босненската война . Референдумът вкарва и без това нестабилната страна в тежка криза и застрашава пътя на Босна и Херцеговина към Европа. Самият факт, че референдумът изобщо беше проведен, е тежко поражение за върховенството на закона в Босна и Херцеговина, подкрепяно с толкова много финансови помощи от чужбина.И правовата държава не успя да осуети този референдум. Още по-голямо е поражението за т. нар. международна общност и най-вече за висшия представител на ЕС в Босна и Херцеговина. Понастоящем тази роля изпълнява австрийският дипломат Валентин Инцко. В момента той е олицетворението на безуспешния и нещастен протокторат, какъвто формално е Босна и Херцеговина.Забраненият от Конституционния съд и остро критикуван от ЕС референдум е още едно доказателство, че тези двойни структури между местните власти и международните участници не функционират и в крайна сметка са неефективни и безсилни. Защото явно нито местните политици, нито официалните представители на протектората могат да гарантират върховенството на закона. И това е може би най-важният извод от проведения референдум.Босна и Херцеговина си остава проблемното дете в Югоизточна Европа, което и в бъдеще ще създава големи грижи на ЕС от гледна точка на геостратегическото си положение. Неслучайно Милорад Додик си осигури благословията на руския президент за референдума и с негова подкрепа игнорира всички предупреждения от Брюксел и Вашингтон. Малката Босна и Херцеговина винаги е била стратегическа играчка в ръцете на регионалните съперници Сърбия и Хърватия. Затова е още по-важно в изострената обстановка след референдума най-вече Сърбия и нейният силен премиер Алексанъдр Вучич да проявят умереност и да действат конструктивно. Има още много работа за всички участници. Защото референдумът е крачка назад за целия регион и доказателство, че Западните Балкани могат по всяко време да затвърдят позицията си на нестабилен и проблематичен заден двор на Европа.


description: Представителите на ръководството на Winbet изтъкнаха, че е чест да се обвържат "с най-титулувания български клуб".

title: ЦСКА подписа необичайно дълъг договор с новия си спонсор

maintext:
Футболисти на ЦСКА представиха обновените фланелки
[LAP.bg]
Според данните в търговския регистър счетоводната печалба на компанията собственик на Winbet - "Казино решения", за 2013 г. е 4.2 млн. лева, а за 2014 г. е 6.7 милиона.
ЦСКА подписа необичайно продължителен спонсорски договор с компанията за казино и спортни залагания Winbet. Споразумението между двете страни е за пет години, като логото на бранда ще стои на гърба на фланелките.Финансовите стойности на договора не бяха разкрити. Изпълнителният директор на компанията Биляна Митева посочи, че червените са удовлетворени от параметрите.Представителите на ръководството на Winbet изтъкнаха, че е чест да се обвържат "с най-титулувания български клуб" и с клуб с такава богата история.Те акцентираха неколкократно върху продължителността на договора и намерението си да достигнат до привържениците на червените. "Не знам за вътрешния правилник на клуба, но нашите правила забраняват футболисти да залагат при нас", посочи Митева.Това е вторият спонсор, който ЦСКА представя в последните дни. Миналата седмица червените подписаха с генералния си спонсор "Мтел", чието лого вече беше поставено отпред на екипите.На въпрос дали и следващата седмица ще бъде показан спонсор, административният директор на ЦСКА Милко Георгиев се пошегува, че в годината има 52 седмици и няма как всяка седмица да има нов договор.

fasttext_language: bg


title: Фил Тейлър e първият победител в Шампионската лига по дартс

maintext:
Phil Taylor is the 1st EVER Champions League Winner of Darts
What a WIN.. What a PLAYER
The best Player the game of Darts will ever see! pic.twitter.com/ArueBVLvy6
— BenchWarmers (@BeWarmers) September 25, 2016
CHAMPION! Phil Taylor lifts the @unibet Champions League of Darts trophy. Congratulations! 🏆👏👏 pic.twitter.com/p9hULTYHri
— PDC Darts (@OfficialPDC) September 25, 2016
Ветеранът Фил Тейлър влезе в историята като първия победител в Шампионската лига по дартс. Той се наложи във финала над холандеца Михаел ван Гервен.Известният като "Силата" 56-годишен англичанин срази "силния Майк" отново, след като го направи и в груповата фаза на турнира в Кардиф, Уелс.Разликата в крайния резултат между двамата беше шест лега, подобно на първата среща, която завърши при 10:4 лега за Тейлър. Сега цифровото изражение беше оформено във вид на 11:5.През целия турнир шампионът демонстрира прекрасна форма и с убедителна игра надделя над Ван Гервен и останалите си съперници.Това напомни за успешните години в миналото на англичанина, който след седмица ще вземе участие и на световното Гран при по дартс в Дъблин, Ирландия.16-кратният световен шампион не беше подложен на натиск нито веднъж за целия финален двубой от световния номер 1 Михаел ван Гервен, който не съумя да даде отпор.Вдъхновеният Тейлър установи по-бързо ритъм в играта си, направи пробив в началния лег преди да го затвърди и да поведе с 2:0 лега насред "Мотърпойнт арена" в Кардиф.Ван Гервен върна лег, но за негово съжаление допусна пак да бъде пробит. Победителят в надпреварата не даде шанс на холандеца при своето подаване и увеличи преднината си на 4:1.Докато в седмия лег представителят на Ниската земя чакаше на оставащи 16 точки да намали пасива си, "Силата" успя да изчисти 64 точки и да направи трели пробив. Разликата от три лега се запази при 5:2 за Фил Тейлър.В десетия лег островитянинът се отличи със седем перфектни стрели, но пропусна да осъществи идеалния деветдартов чекаут, след пропуск в зоната на тройното 19 при осмата изстреляна стрела.Тейлър не изпълни съвършен лег и при втората се отдала възможност за деня. Все пак, той спечели лега и се оттегли по време на прекъсване с четири лега преднина.След паузата резултатът набъбна до 9:3, ала световният номер 1 напомни частично за класата си като взе два последователни лега, но път назад за него не съществуваше.С попадение в була (центъра на мишената) Тейлър се доближи на само лег от титлата. Той затвори двубоя като изчисти 114 точки с последната си ръка. Това беляза брилянтното завръщане за едно от величията в дартса чрез успех в новаторската лига.


description: Има голям риск, ако България не плати дължимото по признатия от съда в Женева иск на "Атомстройекспорт" за оборудването на АЕЦ "Белене", руската компания да го продаде на трета страна.

title: Проектът за помощта на НЕК мина спешно през две парламентарни комисии

maintext:
Фотограф: Юлия Лазарова
Има голям риск, ако България не плати дължимото по признатия от съда в Женева иск на "Атомстройекспорт" за оборудването на АЕЦ "Белене", руската компанията да го продаде на трета страна.Това се разбра от думите на енергийния министър Теменужка Петкова пред съвместното заседание на енергийната и бюджетната комисия на Народното събрание, цитирана от агенция "Фокус". Заседанието е извънредно и беше свикано след като правителството на днешното си заседание одобри проектозакон , с който да предостави държавна помощ на НЕК, за да плати по-голямата част от дълга си към "Атомстройекспорт".Ние не сме собственици на това оборудване докато не го платим, обяви още Петкова и посочи, че ако "Атомстройекспорт" продаде оборудването на цена, която е доста под тази, която България очаква и би покрила съществена част от дълга на НЕК. Тогава обаче, по думите й, съществува риск да се минимизира част от дълга, но огромната част от него да остане без България да получи какъвто и да било актив.В същото време ако България се разплати за оборудването, тогава тя ще придобие активи заедно с площадката на АЕЦ "Белене", която е лицензирана с документите, които не били малко, а и са важни и съществени, казва Петкова пред депутатите.По думите й след като България си получи реакторите, за които по-рано от заседанието на правителството се разбра, че единият е напълно готов, а вторият - 90 на сто, ще се търси реализация."Ще искаме да минимизираме всички евентуални щети, които биха могли да възникнат чрез възможността тези реактори да бъдат използвани по някакъв начин", коментира Теменужка Петкова.Тя обяви и че правителството обмисля възможността да проведе процедура за дострояването на АЕЦ "Белене", каквото казва и по време на заседанието на кабинета самият премиер. "Ако има желаещи инвеститори, те да се явят и проектът да бъде развит по този начин", обясни министърът.Двете комисии одобриха на първо четене проекта.


description: Единствено ген. Радев бил пазил държавата, докато "другите са я разграбвали", смята Корнелия Нинова.

title: За БСП Орешарски е кандидат-президент на статуквото, а Радев - на надеждата за промяна

maintext:
Ген. Румен Радев и Корнелия Нинова
Фотограф: Анелия Николова
Всички издигнати кандидати за президент, независимо дали са подкрепени от партия или от инициативен комитет, не предлагат "алтернатива на статуквото", а "ново от същото". Само претендентът на БСП ген. Румен Радев е надежда за промяна. Това е коментарът на лидера на социалистите Корнелия Нинова по повод изненадващото включване на бившия премиер с червен мандат Пламен Орешарски в президентската надпревара От думите на Нинова се разбра, че всеки от ясните претенденти за "Дондуков" 2 в предишните си роли - било то на депутат, министър или министър-председател, е "вдигал ръка за решение" срещу народа си и така е ставал част от статуквото. Единствено ген. Радев бил пазил държавата, докато "другите са я разграбвали".За кандидатурата на Орешарски Нинова заяви, че "всеки има право да бъде кандидат за президент или друг пост". А разграничаването му от БСП определи като "непоследователност". Помолена да коментира спекулациите, че бившият партиен лидер Сергей Станишев стои зад издигането на Орешарски, тя лаконично отвърна, че това е манипулация. По-рано днес Станишев написа във фейсбук, че е изненадан от такава интерпретация."Наш основен опонент си остава евентуалният кандидат за президент на ГЕРБ", заяви още Нинова.Позицията на БСП по отношение на кандидатурата на страната ни за генерален секретар на ООН остава непроменена, макар че в понеделник Ирина Бокова остана шеста в предварителното гласуване и загуби още подкрепа . Според Нинова ще бъде "абсолютно неприемливо, гаф и грешка" кандидатурата на Бокова да бъде сменена с тази на еврокомисаря Кристалина Георгиева."БСП заявява пълна подкрепа за Бокова. Чакаме решението на Министерския съвет", заяви още Нинова.


title: Календарът на Формула 1 през 2017 година остава с 21 състезания

maintext:
Големи промени няма да има
Календар във Формула 1 за сезон 2017:
26 март - Австралия (Мелбърн)
9 април - Китай (Шанхай)
16 април - Бахрейн (Бахрейн)
30 април - Русия (Сочи)
14 май - Испания (Барселона)
28 май - Монако (Монте Карло)
11 юни - Канада (Монреал)
18 юни - Азербайджан (Баку)
2 юли - Австрия (Шпийлберг)
9 юли - Великобритания (Силвърстоун)
23 юли - Унгария (Будапеща)
30 юли - Германия Хокенхайм)
27 август - Белгия (Спа-Франкошан)
3 септември - Италия (Монца)
17 септември - Малайзия (Сепанг)
1 октомври - Сингапур (Сингапур)
8 октомври - Япония (Сузука)
22 октомври - САЩ (Остин)
5 ноември - Мексико (Мексико Сити)
12 ноември - Бразилия (Сао Пауло)
26 ноември - ОАЕ (Абу Даби)
Календарът на Формула 1 за следващия сезон 2017 остава с 21 състезания, обявиха от ръководството на шампионата.Кампанията по традиция ще страртира в Мелбърн за Гран при на Австралия на 26 март и ще завърши в Абу Даби със старта за Голямата награда на ОАЕ на 26 ноември.Единствените промени са свързани с преместването на старта в Китай като втори за сезона преди състезанието в Бахрейн, както и надпреварата в Малайзия, която ще бъде преди Сингапур.Състезанията в Германия, Канада и Бразилия остават под въпрос и ще бъдат утвърдени допълнително.


title: Сагата с приватизацията на "Башнефт" показва границите на властта на Путин

maintext:
Компанията произвежда средно по 400 000 барела суров петрол на ден – около 4% от общата продукция на Русия.
В петък министърът на икономиката Алексей Улюкаев съобщи, че официално държавната "Роснефт" е допусната до процедурата за приватизация на "Башнефт".
Лидерът на Башкорстан Муртаза Рахимов (вдясно) на среща с Дмитрий Медведев.
Владимир Евтушенков е изваден от играта за "Башнефт" през 2014 г.
Фотограф: Sergei Karpukhin
Игор Сечин (вдясно) с премиера на Русия Дмитрий Медведев.
Решението на Русия да отложи приватизацията на петролната компания "Башнефт" изпрати сигнал до инвеститорите: колкото и да е могъщ, президентът Владимир Путин не успява да спре вътрешните политически борби, които пречат на бизнеса, разказва "Ройтерс".Чужденците отдавна имат едно наум при купуването на руски активи заради опасенията, че държавата не зачита правото на собственост. Но вътрешният сблъсък за "Башнефт" е особено ожесточен.На 16 август министърът на икономиката Алексей Улюкаев съобщи, че продажбата на държавния мажоритарен дял акции се отлага, но това отразява пазарните условия и готовността на инвеститорите за сделката.Но битката за "Башнефт" е поредно напомняне на чуждестранните бизнесмени, че подкрепата на даден лагер не гарантира защита на инвестицията, защото в Кремъл интересите и сферите на влияние се сменят бързо.Международните инвеститори разбират, че става въпрос за вътрешна борба. От една страна, споре източници, близки до компанията и до Кремъл, е Игор Сечин, директор на друг петролен гигант - "Роснефт" - и близък до Путин. Срещу него са по-либерално настроените членове в правителството, които смятат, че "Башнефт" трябва да е в частни ръце.В. "Комерсант" е на мнение, че отлагането е свързано със задкулисната борба между "Лукойл", смятан за фаворит при закупуването на предприятието, и "Роснефт"."Роснефт" си навлече критиките на високопоставени правителствени ръководители, които определиха като абсурдно участието му в приватизацията, тъй като държавата е негов мажоритарен собственик. В петък обаче икономическият министър Улюкаев официално обяви, че "Роснефт" е допусната в процедурата по приватизация на "Башнефт".Според източниците на "Ройтерс" засега Путин избягва да вземе страна.Чуждите инвеститори се опасяват, че подобна вътрешна борба може да сполети и други руски активи, предвидени за приватизация в това число плавателната компания "Совкомфлот", където държавата има 25% и ги оценява на 24 млрд.рубли (368 млн.долара).По повод смяната на властта в "Башнефт" през последните 3 десетилетия източник от западна банка споделя: "Единственият вариант за продажба на "Башнефт" е да го дадат на руски олигарси. Защото чужденците виждат много рискове".Компанията произвежда средно по 400 000 барела суров петрол на ден – около 4% от общата продукция на Русия.Сред колапса на Съветския съюз през 1991 г., "Башнефт" попада в ръцете на регионалното правителство на Башкорстан със столица Уфа. Москва не осъществява строг надзор и оставя регионалният лидер Муртаза Рахимов да действа.Когато Путин заема мястото на оттеглилия се през 1999 г. президент Борис Елцин, той се заема да върне централизирания подход.Рахимов вижда в това заплаха. Още повече, че синът му Урал го убеждава, че приходите ще бъдат отклонявани към Москва и това ще коства стотици работни места. Това е сериозно притеснение за Рахимов, тъй като в републиката няма къде другаде да се работи освен в трите петролни рафинерии, разказват източниците на "Ройтерс".През 2002 г. местният лидер подписва указ, който позволява контролът върху дяловете на енергийните фирми да бъде упражняван от частни лица. Акциите преминават във владение на Урал Рахимов, но отношенията между баща и син се влошават, след като Урал се обръща срещу политиката на Муртаза Рахимов.На фона на тази вражда "Башнефт" привлича вниманието на Владимир Евтушенков, милиардер и собственик на телекома "Система". Конгломератът постепенно изкупува активи на петролната компания и към средата на 2009 г. вече си е осигурил контролния пакет акции на стойност 2.5 млрд.долара.Според източници, близки до Муртаза Рахимов, той е бил притиснат от влиятелни кръгове в Москва да продаде дяловете на Евтушенков. Бизнесменът има връзки с икономически по-либерално настроени политици, които към онзи момент са във възход. При него се изготвят планове за вторично публично предлагане на акции на "Башнефт" през 2014 г. В Лондон.Но звездата на Евтушенков започва да залязва заради промяна на политическия баланс в Кремъл.Устремът на "Башнефт" привлича Игор Сечин във времето, в което той се опитва да увеличи призводството в "Роснефт". Освен това Евтушенков го подразва, след като успява да му отмъкне покупката на малката петролна компания "Бурнефтгаз" през 2014 г.Според източници от индустрията Евтушенков може да е притеснил и Кремъл заради водени разговори със западен петролен търговец. Тогава "Система" отказва да коментира, но придобиването на дял в "Башнефт" от западен играч би затруднило доста национализацията на предприятието.През 2014 г. Евтушенков е обвинен в незаконно присвояване на акции от компанията и е държан 3 месеца под домашен арест . Макар че в последствия обвиненията са свалени, съд постановява, че "Система" трябва да върне придобитите дялове в "Башнефт" на държавата Сечин отрича да стои зад проблемите на Евтушенков. Говорител на "Роснефт" отказва коментар.Правителството се надява да капитализира около половината от стойността на "Башнефт" (около 10 млрд.долара) като част от по-мащабен приватизационен план. Неговата цел е запълване на бюджетни дупки и укрепване на пострадалата от западните санкции и ниските цени на петрола руска икономика.Държавата иска да продаде и част от акциите си в "Роснефт". Очаква се тази сделка да се осъществи преди приватизацията на "Башнефт".


description: Жребият отреди още един голям сблъсък в осминафиналите - "Уест хем" срещу "Челси".

title: "Юнайтед" срещу "Сити" и "Ливърпул" срещу "Тотнъм" в четвъртия кръг за Купата на лигата

maintext:
Моуриньо и Гуардиола ще имат нова битка след малко повече от месец
Жребият за четвъртия кръг:
"Уест хем" - "Челси"
"Манчестър юнайтед" - "Манчестър сити"
"Арсенал" - "Рединг"
"Ливърпул" - "Тотнъм"
"Бристъл сити" - "Хъл сити"
"Лийдс" - "Норич"
"Нюкасъл" - "Престън"
"Саутхемптън" - "Съндърланд"
Само месец и половина след първия сблъсък между Жозе Моуриньо и Хосеп Гуардиола на английска земя, "Юнайтед" и "Сити" отново ще се изправят един срещу друг. Жребият за Купата на лигата срещна отборите от Манчестър още на фаза осминафинал.Двубоят ще бъде на стадион "Олд трафорд" и ще се изиграе на 25 или 26 октомври.Жребият за четвъртия кръг отреди още два страхотни сблъсъка - миналогодишният финалист "Ливърпул" ще посрещне "Тотнъм", а "Уест хем" и "Челси" ще се срещнат на олимпийския стадион в Лондон.Още един двубой ще противопостави отбори от Висшата лига - "Саутхемптън" срещу "Съндърланд".От фаворитите за отличието само "Арсенал" изтегли по-лек съперник. "Артилеристите" ще домакинстват на осмия в Чемпиъншип "Рединг"."Хъл сити" ще гостува на "Бристъл сити", а "Норич" - на "Лийдс". За четвъртфиналите със сигурност ще се класират поне един втородивизионен отбор, след като жребият изправи "Нюкасъл" и "Престън".


title: Малцинство били несъгласните с проекта на управляващите за Кресненското дефиле

maintext:
Фотограф: Цветелина Белутова
Единици са несъгласните трасето на магистрала "Струма" да остане в Кресненското дефиле. Това се разбра от думите на министъра на регионалното развитие и благоустройството Лиляна Павлова в сутрешния блок на БНТ.Тя се позова на среща, в която са участвали и представители на екоорганизациите, на която от 25 присъстващи само двама били против варианта, който сега предлага правителството – едната посока на магистралата да е по съществуващия път през дефилето, а другата да е изнесена на платото отгоре.Павлова отново лансира тезата на управляващите, че ако продължава да има противници на този вариант, това ще струва "стотици милиони" на държавата без да има необходимост от това.Тя обясни, че ако се завърши екооценката на трасето до края на годината, през следващата ще може да се обяви поръчка за единственият незапочнат участък от тази магистрала и да не се изгубят предвидените за целта европейски средства.Министърът обори и тезата на еколози за изчезващи животински видове от дефилето заради трафика с това, че и обходен вариант би ги засегнал.Почти е готов идейният проект за трасето от Околовръстния път в района на столичните квартали "Младост" и "Горубляне", съобщи още Павлова.Тя уточни, че в района на тези квартали ще се направят съоръжения на няколко нива подобно на това в района на Семинарията.За отсечката от Околовръстния път в другата посока след "Бояна" все още имало спорове между архитекти и проектанти. От думите на Павлова се разбра, че има предложение там да се направи тунел преди кръстовището с бул. "Цар Борис" и виадукт, но едва ли това ще е решението заради сложността и цената на такъв вариант.


description: И те обичат морето.

title: Морето и най-добрите приятели на човека


title: Автомобилен път край Сена в Париж става пешеходна зона

maintext: Автомобилен път покрай река Сена в централната част на Париж ще бъде превърнат в пешеходна зона. Това е решил градският съвет на френската столица, съобщават световните агенции.Кметът на Париж Ан Идалго приветства решението, което според нея е "историческо и означава отвоюване на Сена", цитира думите й "Гардиън" Планът, който трябва да бъде публикуван като официален указ през следващите седмици, предвижда постоянно затваряне за превозни средства на отсечката покрай реката от Лувъра до мястото, откъдето потеглят туристическите корабчета, на юг от Бастилията. Тя е приблизително 3.3 км дълга.Преди да бъде затворена по-рано тази година за традиционния плажен фестивал (от 2006 г. всяко лято улиците край Сена се превръщат в изкуствени плажове), на ден тук минаваха средно 430 000 коли. Сега тук трябва да се оформят градини, паркове, зони с ресторанти и кафенета, предвиждат плановете на градската управа.Въпреки че според градския съвет решението е окончателно, то трябва да получи одобрение и от полицията, която има последната дума, когато става въпрос за трафика в Париж. Засега служителите на реда не дават признаци, че ще оспорят плана, но ако превръщането на крайбрежието на Сена в пешеходна зона доведе до сериозни задръствания, те ще поискат решението да бъде преразгледано.Отсечката по левия бряг на реката между музея "Д'Орсе" и моста "Алма" вече бе затворена за автомобили през 2013 г.


description: Пилотите на "Макларън" Фернандо Алонсо и Дженсън Бътън имаха силен ден и влязоха в топ 10 и на двете тренировки.

title: Хамилтън и Розберг бяха най-бързи в първите тренировки в Малайзия

maintext:
Розберг (на снимката) беше най-бърз в първата сесия, а Хамилтън - във втората
Лидерът в генералното класиране Нико Розберг беше най-бърз в първата свободна тренировка преди Гран при на Малайзия, а съотборникът му в "Мерцедес" спечели втората тренировъчна сесия и постигна най-доброто време за деня на пистата "Сепанг".
PROVISIONAL CLASSIFICATION: END OF #FP1
ROS top of the pile as both McLarens make the top ten at Sepang#MalaysiaGP 🇲🇾 pic.twitter.com/GMRSmugW9f — Formula 1 (@F1) September 30, 2016
Трикратният световен шампион спря хронометрите на 1:49.944 мин. и единствен слезе под 1:50 мин. за обиколка. Розберг зае второ място във втората тренировка с пасив от 0.243 сек., а пилотите на "Ферари" се наредиха трети и четвърти.Себастиан Фетел направи най-добрата си обиколка за 1:35.605 мин., а Кими Райконен - за 1:35.842 мин. Макс Верстапен с "Ред бул" зае пета позиция, а Серхио Перес, Фернандо Алонсо, Даниел Рикардо, Нико Хюлкенберг и Дженсън Бътън допълниха топ 10.В първата тренировка Розберг завъртя най-бързата обиколка за 1:35.227 мин. Хамилтън беше другият пилот, който слезе под 1:36 мин. в сутрешната сесия. Toй остана на 0.494 сек. от съотборника си, но караше с по-твърдите гуми медиум.Пилотите на "Ферари" финишираха трети и четвърти и в първата тренировка, като този път Райконен беше с 0.016 сек. по-бърз от Фетел. Алонсо се нареди пети и остави зад себе си Рикардо и Верстапен, които заеха шеста и седма позиция, следвани от пилотите на "Форс Индия" Хюлкенберг и Перес.Първата тренировка беше прекъсната само седем минути след началото, след като болидът на Кевин Магнусен от "Рено" се запали в бокса. Подновяването на сесията се забави с 25 минути.


title: Взрив на самоделна бомба рани 29 души в Ню Йорк

maintext:
#Chelsea 27th Street 23rd St Officials found a secondary device blocks from the explosion inside pressure cooker. pic.twitter.com/M0b56KgUvj
— LEOSU (@LEOSUNIONS) September 18, 2016
Взрив на устройство, за което се смята, че е самоделна бомба, рани в Манхатън 29 души, един от които е в тежко състояние. Малко по-късно наблизо бе намерено втора неизбухнала самоделна бомба, а според CNN на няколко преки полицията проверява и сигнал за трето съмнително устройство.От снимка, която се разпространяват от американските медии, се вижда, че второто устройство е тенджера под налягане, от която стърчат жици и изглежда е прикачен мобилен телефон.Кметът Бил де Блазио заяви, че експлозията е "преднамерен акт", но засега, според него, няма връзка с тероризъм. Всички градски, щатски и федерални агенции за борба с тероризма, обаче, са изпратили свои екипи на място.Никой няма версия защо взривът е станал точно в тази част на район "Челси", нито защо трите устройства се намират през няколко пресечки едно от друго.Няма и твърдения за връзка с експлозията часове по-рано наблизо в Ню Джърси на самоделно взривно устройство. По първоначална информация става дума за самоделно устройство от три тръби, заредени с експлозив, от които е избухнала само едната.Специалисти по сигурността коментират, че ако има връзка между двата инцидента, то са фактите, сочещи, че устройствата са изработени от не особено умело.


description: Инцидентът е станал в района на Вакарел в посока от София към Бургас. Образувало се е задръстване.

title: Катастрофа затвори част от магистрала "Тракия" и причини задръстване

maintext:
Архив
Фотограф: Красимир Юскеселиев
От София в посока Пловдив по автомагистрала Тракия. Не помръдваме... pic.twitter.com/Asck3IOBAd
— Ей, Лийн (@EyMBe) September 2, 2016
Катастрофа между тир и цистерна затвори магистрала "Тракия" в посока от София към Бургас, съобщи МВР. Шофьори, които са в района, съобщават, че се е образувало километрично задръстване.Произшествието е станало към 11.45 ч. днес в района на 25-и километър, след Вакарел. По първоначални данни тирът се е ударил в спряла в аварийната лента цистерна. При катастрофата няма пострадали хора.Първоначално от Агенция "Пътна инфраструктура съобщиха, че движението в района се осъществява в скоростната лента, но по-късно магистралата бе затворена. Сега тежкотоварните автомобили изчакват на място, а леките коли се насочват от пътни полицаи през обходен маршрут по пътя Вакарел-Поибрене-Панагюрище, през път II-37 - Попинци-Гелеменово-магистрала "Тракия".Очаква се техника за изтегляне на двете превозни средства.


description: "Моята информация е, че не става въпрос за напрежение вътре в центъра, а за напрежение, създавано от групи, които дори не са жители на квартала (Овча купел - бел.ред.)", заяви министърът на вътрешните работи Румяна Бъчварова

title: Според Бъчварова радикални групи подклаждат напрежението в "Овча купел", МВР готви заграждания

maintext:
Фотограф: Георги Кожухаров
Столичната полицията изгражда контролно-пропускателни пунктове в квартала, съобщи БНР. Целта е да бъдат избегнати провокации по време на насрочения протест.
Пунктовете ще бъдат на няколко места в "Овча купел". Чрез тях ще се проверяват хора за оръжие и други забранени предмети.
СДВР имало информация, че две групи от крайнодесни националисти и скинари ще се опитат да се сбият с мигрантите на няколко места в столицата, затова мерките, които ще бъдат взети, са изключително сериозни.
В охраната на протеста довечера ще се включат още конна полиция и водометни машини.
Проверките за оръжие, алкохол и наркотици ще бъдат в целия град и ще започнат часове преди 19.30, когато е началният час на протеста.
"Моята информация е, че не става въпрос за напрежение вътре в центъра, а за напрежение, създавано от групи, които дори не са жители на квартала (Овча купел - бел.ред.). Има такива, които търсят изява чрез подобен род поведение, които са по-радикално настроени спрямо бежанците, наближава предизборна кампания, която очевидно нажежава ситуацията".Това заяви министърът на вътрешните работи Румяна Бъчварова в кулоарите на парламента за ситуацията в столичния квартал "Овча купел", където няколко дни има напрежение около бежанския център, а жителите му и представители на националистически политически формации готвят довечера протест срещу лагера, предаде БТА.Румяна Бъчварова подчерта още, че от известно време полицейското присъствие в "Овча купел" е засилено, има патрули на "Жандармерията" и се охранява по искане на председателя на ДАНС като във всеки един момент, според преценката му, могат да бъдат изпратени допълнителни сили. Надявам се, протестът, който е израз на някаква позиция, да не се разрасне и разпространи, коментира Бъчварова.Тя обясни, че към момента страната ни няма възможност да закрива такива бежански центрове. Имаме ангажименти, даваме всяка седмица информация във Фронтекс колко души са настанени и при какви условия, добави министърът.Правили се обаче проучвания за откриване на нови центрове, като идеята е те да са временни места за настаняване, а не постоянни сгради, и така да се реагира според натиска. Преди дни Бъчварова заяви, че се проверяват пет-шест места, които да не засяга населението в близост и да са свързани с малко разходи, за да може бързо да се използват.Вътрешният министър припомни, че вчера на заседание на оперативния щаб е решено да се задейства вторият етап от плана за действие, което означавало прехвърляне на повече сили в критичните гранични места. Колко и какви ще са те, щяло да бъде определено до дни. Властите разчитали и на помощта от Фронтекс, както и проучвали допълнителни възможности за места, в които бежанците да изчакват решението по подадените от тях молби за статут.Според данните на МВР напоследък се е засилил потокът от бежанци - предимно млади хора, и деца, повечето, от които са тръгнали с групите без родители.


title: Селищата по маршрута на теснолинейката празнуват 90-годишнината й

maintext:
Фотограф: Христо Русев
Кулминацията на тържествата по повод 90-годишния юбилей са на крайната гара Добринище.
Кулминацията на тържествата по повод 90-годишния юбилей са на крайната гара Добринище.
На днешната дата преди 90 години потегля първият влак по линията Септември - Велинград - Добринище.Над 200 пътници от цялата страна днес в 8.25 часа се качиха на теснолинейката от гара Септември. Влакът "Юндола" беше посрещнат празнично на всички гари по пътя си, а от Велинград, под звуците на духова музика, се отправи към крайната си точка гара Добринище.За един от организаторите на събитието - Кристиян Ваклинов, днешната дата е повод да преосмислим изцяло идеята за опазването и развитието на единствената теснолинейка в България."Всички хора, които ще участват от седемте града нагоре и няколко села също го правят абсолютно доброволно и с много голямо сърце, би трябвало да стане нещо страхотно. Посланието е да пазят българското, да вярват и да усетят, че всичко, не само влака, ами България е наша. Тя не е на държавата, държавата е наша и ние трябва да се борим за това, което не ни харесва, да го променяме", каза той пред БНР.Днес борбата на организаторите Кристиян Ваклинов и Ивайло Механджиев за опазване и популяризиране на най-високата железопътна линия на Балканите е на път да се превърне в национална кауза.През 2016 г. се навършват и 100 години от раждането на идеята за линията. Датата е избрана символично, тъй като по исторически сведения маршрутът за теснолинейката е избран през есента на 1916 г., разказа преди месец пред "Дневник" Кристиан Ваклинов. Той не представлява Държавните железници, а група ентусиасти, които се борят за запазването на живописния влак


title: Меркел призова към по-бързо интегриране на бежанците в трудовия пазар

maintext: Германия има нужда от "надеждни решения" за по-бързо интегриране на бежанците в трудовия пазар. Това заяви канцлерът Ангела Меркел след среща с ръководителите на водещи германски компании, наели по-малко от 100 бежанци, след като в страната миналата година са пристигнали милион бежанци, предаде БТА, като цитира "Ройтерс".Меркел, която е критикувана за политиката си на отворени врати , привиква в Берлин ръководителите на най-влиятелните компании, за да отговарят за бездействието си и да обменят идеи как могат да се справят по-добре.Много от компаниите отбелязват, че незнанието на немски, невъзможността бежанците да докажат квалификациите си и несигурността около разрешителните им за престой в страната означава, че няма голям шанс фирмите да направят нещо повече в близко бъдеще.Ако е необходимо ще бъдат разработени специални условия, които да ускорят интеграцията на бежанците в трудовия пазар, каза днес канцлерът пред радио RBB. Тя все пак призна, че за това ще бъде необходимо време.Много от тях (бежанците) посещават интеграционен курс или чакат да започнат такъв. Така че според мен трябва да покажем известно търпение, но по всяко време трябва да сме готови да разработим надеждни решения, отбеляза Меркел.Проучване на "Ройтерс" сред 30-те компании на германския борсов индекс DAX установи, че са наети едва 63 бежанци.


description: Полският лидер Ярослав Качински и унгарският министър-председател Виктор Орбан призоваха за културна контрареволюция, целяща да се преодолее кризата, засегнала според тях ЕС.

title: Лидерите на Полша и Унгария призоваха за "културна контрареволюция" в ЕС

maintext:
Виктор Орбан с премиера на Полша Беата Шидло, излъчена от партията на Качински.
Полският лидер Ярослав Качински и унгарският министър-председател Виктор Орбан призоваха за културна контрареволюция, целяща да се преодолее кризата, засегнала според тях ЕС, предаде БТА, като цитира "Франс прес".Брекзит е прекрасна възможност за започването на културна контрареволюция, заяви снощи унгарският премиер на Икономическия форум в полския град Криница-Здруй.Според Качински, лидер на полската управляваща партия "Право и справедливост", решението на британския референдум не показва просто промени в настроенията от другата страна на Ламанша, а криза на европейското съзнание, засегнала няколко западни страни. Полският лидер изброи няколко европейски кризи - икономическата криза от 2008 г., която според него е смекчена, но все още не е преодоляна, миграционният проблем, сблъсъкът между Германия и страни от Южна Европа, кризата на европейското равновесие, дължаща се на отслабването на Франция, Италия и Испания и отдалечаването на Великобритания. Това води до ситуация на хегемония в полза на Берлин.Според него единственият отговор е в реформата на ЕС. "Тези промени трябва да доведат до културна контрареволюция, да напомнят, че богатството на Европа е в многообразието на нейните култури, техните различия и различните структури". Опит да се интегрират тези елементи ще превърне европейската култура "в популярна култура, де факто американска", което ще ознаменува огромно влошаване за Европа, подчерта Качински.Друг възможен вариант е да се запазят нещата в сегашното им състояние, добави Качински. Според него това ще е възможно, ако Германия приеме да направи усилия, сравними с тези за възстановяването на бившата ГДР, равняващи се на около 2000 милиарда евро. Според полският лидер обаче Берлин не е в състояние да го направи.Орбан, който беше обявен вчера за Мъж на годината на форума, изрази аналогични възгледи. Той обвини европейските елити, че искат да премахнат националната идентичност. Според него, днес инициативата имат тези, които смятат, че националната и религиозната идентичност все още играят важна роля. Не съществува европейска идентичност, която да ги замени, подчерта Орбан.Вишеградската четворка, членове на която са Полша и Унгария, планира да представи обща позиция на срещата на 27-те страни от ЕС за състоянието на Европейския съюз след Брекзит на 16 септември в Братислава


description: Франкофонският институт по администрация и управление е на едно от челните места в света спрямо други такива учебни заведения .

title: За висше училище за чужди дипломи в София не била нужна акредитация, смятат в МОН

maintext:
Фотограф: Юлия Лазарова
Франкофонският институт по администрация и управление може да бъде преструктуриран във Висше училище на франкофонията за администрация и управление (ВУФАУ) без оценка на Националната агенция за оценяване и акредитация, тъй като не е нужна акредитация
Франкофонският институт по администрация и управление
за висши училища, които работят у нас, но издават чужди дипломи. Това обясниха експерти от Министерството на образованието и науката (МОН) пред "Дневник".Ведомството подготвя становище по въпроса, след като опозицията в парламента обяви в четвъртък, че създаването на висшето училище у нас е чрез заобикаляне на закона за висшето образование и създава опасен прецедент От МОН заявиха, чее на едно от челните места в света спрямо други такива учебни заведения .


title: За ДПС издигането на Георгиева за генерален секретар на ООН е много несериозен ход

maintext:
Мустафа Карадайъ
Фотограф: Юлия Лазарова
Лидерът на ДПС
ъ. Според него решението на Министерския съвет да подкрепи Георгиева за поста вреди на имиджа на страната ни и няма да допринесе за успеха й в надпреварата.
"Поне достойнството и авторитета на страната си можехме да съхраним", заяви още Карадайъ.
Позицията на президента Росен Плевнелиев е публикувана Позицията на президента Росен Плевнелиев е публикувана тук.
Мустафа Карадайъ определи като "много несериозен ход" решението на правителството да издигне кандидатурата на еврокомисаря Кристалина Георгиева за генерален секретар на ООН."Когато държавата има определено решение (б.а. - издигната кандидатура на Ирина Бокова за същия пост), би трябвало да направи всичко възможно за реализацията му. Досега като държава направихме много, за да навредим на успеха на България", заяви КарадайКоментара на БСП за решението четете тук. Становището на ГЕРБ и Реформаторите четете тук.


description: От 1 октомври в 24 града в страната започва кампанията "Веселите зъбки", в която ще бъдат раздадени повече от 55 200 ваучери за безплатни стоматологични прегледи за деца. Инициативата е на дрогериите "Де Ем" в партньорство със Сдружението на българските зъболекари.

title: Над 55 хил. деца ще получат талони за безплатен стоматологичен преглед

maintext:
[dm България]
Сдружението на българските зъболекари.
образователно представление, с участието на стоматолози и аниматори (в детски градини в Ловеч, Монтана, Благоевград, Сандански, Сливен, Враца,
Плевен, Добрич, Шумен и Хасково.)
От 1 октомври в 24 града в страната започва кампанията "Веселите зъбки", в която ще бъдат раздадени повече от 55 200 ваучери за безплатни стоматологични прегледи за деца. Инициативата е на дрогериите "Де Ем" в партньорство съсТалоните ще бъдат раздадени в 126 детски градини в 24 града в страната, както и в магазините на веригата. Децата ще получават и различни подаръци като четки и пасти за зъби, чашки за жабуркане и книжки с игри и уроци за хигиена на устата. В част от детските градини през октомври ще има и специалноПрегледите ще се извършват в 380 кабинета на специалисти, членуващи в сдружението на зъболекарите. Кампанията ще продължи до края на годината.


description: В антитерористично учение днес участваха около 300 служители на МВР, ДАНС, пожарната, на министерствата на отбраната и на здравеопазването, на Специализирана прокуратура, както и Специализираният отряд за борба с тероризма.

title: Няма реална терористична заплаха към страната, обявиха от МВР

maintext:
[Пресцентър на МВР]
Към момента няма реална терористична заплаха към страната, това подчертаха днес министърът на вътрешните работи Румяна Бъчварова и главният секретар на МВР Георги Костов след приключването на антитерористично учение на Летище Пловдив, което се проведе днес. В него участваха около 300 служители на МВР, ДАНС, пожарната, на министерствата на отбраната и на здравеопазването, на Специализирана прокуратура, както и Специализираният отряд за борба с тероризма.Двамата похвалиха високия професионализъм на участниците, добрата координация между различните служби и бързият обмен на информация. Цялостаната оценка на занятието ще бъде дадена, след като се направи подробен анализ.Според сценария на учението, терорист с раница влиза в терминала на Летище Пловдив, но след като установява, че е наблюдаван от органите на Гранична полиция, открива стрелба по гражданите. Впоследствие напаателят е убит, но придружаващите го две лица, дистанционно взривяват самоделно взривно устройство поставено в раницата.Сценарият предвижда при взрива да бъдат ранени 13 граждани, от които девет са със средни и тежки наранявания са откарани към две пловдивски болници, четирима са леко пострадалите, има и тежко пострадал служител на Гранична полиция.Оттегляйки се от летището двама терористи, откриват стрелба по автомобил на полицията и след преследване се укриват в старо военно поделение. Пристигналият на място екип от СОБТ, който тръгва от София неутрализира терористите."Основна цел в работата на МВР е да поддържа готовността за реакция при евентуална терористична заплаха с оглед на различни ситуации и опасности. Убедени сме, че това е начинът да поддържаме подготвеността на нашите сили", заяви след приключване на полевите действия вицепремиерът и министър на вътрешните работи Румяна Бъчварова.Главен комисар Костов пък посочи, че в рамките на днешните действия армейските сили са извършили учебно задържане, като този начин са тествали правомощията, които ще им бъдат предоставени с приемането на новия закон.


description: Дори България да плати цялата сума по арбитражното решение за изработеното оборудване за АЕЦ "Белене", това няма да е последното плащане, защото сумата от 620 млн. евро е при изработен на 90% втори реактор, каза днес по Би Ти Ви депутатът от Реформаторския блок Мартин Димитров. Той уточни, че при завършването на реактора ще бъде поискана допълнителна неустойка.

title: Дори да платим цялата неустойка за "Белене", ще дължим още пари, обяви Мартин Димитров

maintext:
Фотограф: Цветелина Белутова
Дори България да плати цялата сума по арбитражното решение за изработеното оборудване за АЕЦ "Белене" , това няма да е последното плащане, защото сумата от 620 млн. евро е при изработен на 90% втори реактор, каза днес по Би Ти Ви депутатът от Реформаторския блок Мартин Димитров. Той уточни, че при завършването на реактора ще бъде поискана допълнителна неустойка.Димитров изрази подозрение, че цялата схема за АЕЦ "Белене" е изготвена от хора в БСП така, че постоянно да има плащания, за които се взимат комисиони, без да се цели завършване на проекта. Депутатът се възмути също, че държавата иска да отпусне заем на НЕК да плати присъдената сума, без никой да е виждал реакторите. Мартин Димитров обяви, че е скандално и че никой не е виждал решението на арбитражния съд.По повод изказванията на депутата министърът на енергетиката Теменужка Петкова се включи в предаването "Лице в лице" и обяви, че първият реактор е приет с цялото оборудване още през 2012 година, като само вторият не е виждан от български представител.Тя допълни още, че арбитражното решение на съда се намира в НЕК и всеки депутат може да се запознае с него.Мартин Димитров изрази мнение, че за реакторите не трябва да се плаща, преди да има яснота какво ще се прави с тях и ангажимент от руска страна за съдействие за тяхната продажба.


title: Украйна и Китай ще сглобяват най-големия самолет в света

maintext: В Китай ще започне производството на Ан-225 "Мрия" - най-големият самолет в света, съобщи корпорацията "Укроборонпром", в която влиза и предприятието "Антонов".Съвместното серийно производство ще бъде по украински лиценз и ще започне, след като украинците построят и доставят на китайците един Ан-225.Споразумението е между "Антонов" и Aerospace Industry Corporation of China (AICC).Новината бе предшествана от известно объркване какво точно е договорено, защото китайски телевизионен канал съобщи, че Китай "получава правото на собственост над гигантския транспортен самолет Ан-225, включително използването на чертежите и спецификациите".След това от "Антонов" разясниха, че никой не е продавал правата върху самолета.Ан-225 е уникална машина, която се използва много рядко поради това, че далеч не всяко летище позволява гигантският самолет да излита и каца.Последният регистриран полет бе през май, когато от Чехия до Австралия бе доставен електрогенератор за ВЕЦ с тегло от 117 тона.Друг пример за използване лицензираното производство на авиационни постижения от времето на СССР е стратегическият бомбардировач "Сян Н-6". Той бе демонстриран миналата година и е копие на Ту-16.В петък командващият китайските военно-въздушни сили Ма Сяотън съобщи, че страната е започнала разработване на нов стратегически бомбардировач, който ще бъде с крилати ракети на основана на руските Х-55.През 2016г. Китайската армия прие на въоръжение нов военно-транспортен самолет "Юн-20" с товароподемност 66 тона. Той много прилича на американския С-17, но е с руски двигатели. По-мощните С-17 и руско-украинският Ан-124 "Руслан" се използват, но не се произвеждат серийно.


description: САЩ разшириха списъка със санкицонирани руски физически и юридически лица с още няколко компании и 17 души, предимно от т.нар. правителство на Крим.

title: САЩ санкционираха десетки компании на "Газпром" и строителя на моста към Крим

maintext: САЩ разшириха списъка със санкицонирани руски физически и юридически лица с още близо 100 компании и 17 души, включително 8 министри от т.нар. правителство на Крим.Сред добавените към санкциите за анексирането на Крим попадат "Мостотрест", подизпълнител на строителството на моста от Южна Русия към полуострова, СГМ-Мост, множество дъщерни структури на "Газпром" и предприятието за строителство и ремонт на подводници "Звездочка" Съобщението на финансовото министерство във Вашингтон съдържа интересни имена за България и плановете да се съживи проекта АЕЦ "Белене", да се строят нови ядрени мощности в Козлодуй или газови проекти с "Газпром".Причината е, че сред десетките предимно регионални руски дружества на "Газпром" има и поне три ключови компании в изработването на оборудване за реактори.Това са регистрираната в чешкия град Пилзен компания Skoda JS, контролирана според американците от "Газпромбанк". През 2012 г. "Капитал" пише по повод проекта АЕЦ "Белене" : "Още от началото на проекта валят обвинения, че проектът предполага строежът му да е само от руска компания. Това автоматично ограничава конкуренцията, още повече че към 2004 г. "Атомостройекспорт" и Skoda JS – единствените доставчици на предпочитаните ВВЕР-1000, на практика имат един собственик."Сред санкционираните в четвъртък компании, свързани с "Газпромбанк" е и ОАО ОМЗ (бившите Уралски машиностроителни заводи). Това е група, включваща и добавените днес дружества ОМЗ "Спецсталь" и "Ураленергомонтаж".САЩ санкционират дружества на "Газпром", "Газпромбанк" и Банката на Москва в редица държави, включително Австрия, Швейцария, Армения и Естония.Едно от тях, например е виенската Centrex Europe Energy & Gas AG , през която "Газпромбанк" има бизнес в Австрия, Швейцария, Чехия, Унгария, Словакия, Италия и Великобритания.Санкционирани са инвестиционни и капиталови дружества на "Газпром" като "Газпром Инвест", "Газпром Капитал" и "Газпром Лизинг". Освен това САЩ добавят в списъка "Газпром флот" и "Газпром медиа" - един от големите играчи на руския медиен пазар, работещ и на Крим.От "Газпромбанк" заявиха пред РИА "Новости", че новият списък със санкции "не променя нищо". "Всички изброен икомпании, влизащи в групата "Газпромбанк", де факто и по-рано бяха включени в санкциите на САЩ поради факта, че банката контролира в тях над 50%", цитират от агенцията позицията на финансовата институция.


title: Фоторазказ: Със "Субару Форестър" по писта за кросови мотори

maintext:
1/16 снимки в галерията "Форестър" е един от най-популярните модели в гамата на "Субару" с почти 800 хиляди реализации за 18 години. Наскоро неговата четвърта генерация мина фейслифт, която имах възможността да тествам на писта за кросови мотори край Милано.
Фотограф: Георги Пауновски


title: БСП видя замисъл на правителството за етническа промяна у нас чрез трайно заселване на бежанци

maintext:
Корнелия Нинова
Фотограф: Юлия Лазарова
Твърдението, че това ще реши демографския ни проблем, е висш цинизъм, независимо от кого е произнесен – от Кристалина Георгиева, от правителството или от изпълнителния директор на сдружението", каза още Нинова.
БСП иска финансовия министър Владислав Горанов да отговори в парламента откъде са парите - от бюджета или от еврофинансиране. Социалистите настояват и да видят проекта за бюджет за следващата година.
БСП видя замисъл за етническа промяна у нас чрез трайното заселване на бежанци на семеен принцип. Причината - изказване на изпълнителния директор на сдружението на общините Гинка Чавдарова в предаването "Неделя 150", че стартират проекти за засилване на мигранти в райони с "тежки демографски характеристики"."Кой е възложил на общините такова нещо? Защото единственият орган, който може да го направи, е правителството. Досега Меркел им казваше: "Елате, ние ще ви помогнем", а сега Борисов им казва: "Елате, ще ви дадем жилища, училища, личен лекар, социално подпомагане и заетост. Това е директна покана да дойдат, че ние ще им уредим живота", заяви днес лидерът на БСП Корнелия Нинова. Според нея има опасност от привличане на нови мигранти."Правителството залага етническа промяна в България.БСП предлага друг вариант за решаване на демографския проблем в районите с тежки характеристики - държавата да купи обезлюдените жилища, да ги ремонтира и предостави на млади български семейства срещу малък наем.


title: България ще продължи да разчита основно на чужда техника за опазване на границата

maintext:
Фотограф: Юлия Лазарова
България разчита основно на технически средства от други държави за справяне с нелегално преминаващите границата. Очаква се до края на ноември да пристигнат осем или десет джипа, както и друга техника от Германия - термовизионни камери и автобуси. Това заяви министърът на вътрешните работи Румяна Бъчварова в Малко Търново при
посещение на южната граница, където се строи пограничното оградно съоръжение, съобщи пресцентърът на МВР.
След проверката Бъчварова е установила, че техниката на гранична полиция не е в добро състояние, предаде БНР. Проблеми имало с термокамерите по границата, но се очаквало да бъде избрана фирма, която да подържа техниката. Д
иректорът на гранична полиция Светлан Кичиков подчерта, че проблемите с техниката се отстраняват своевременно.
Някои от джиповете, които бяха дарени от английската държава, също са аварирали, призна министърът, цитирана от държавното радио. Очакваните от Германия джипове също не са нови, но са в много добро състояние, уточни вътрешният министър. Техниката ще бъде насочена към границата в Малко Търново.
Отделно България е поискала 200 служители от Фронтекс - европейската агенция за управление на оперативното сътрудничество по външните граници на ЕС . За момента агенцията е обещала 100 души, които ще пристигнат с техника и с кучета.
Бъчварова отчете добра работа и съвместно сътрудничество с военните и го определи като много добро политическо решение. В следствие на което миграционният натиск е намалял с 30% в сравнение с миналата година.
Други проекти, по които МВР работи е за осигуряване на камери за видеонаблюдение, средствата за които ще бъдат осигурени чрез проект, изпратен на Европейската комисия.
Вътрешният министър е получила уверение на място, че до края на годината "ще може да бъде завършено съоръжението в този участък, за който има финансиране". В момента се изграждат 57 км, като работата по други 8 900 м. не е започнала. В Хасковска област остават за довършване малки участъци, както и горските пътища, които отвеждат до съоръжението, констатира Бъчварова.


title: Борисов разговаря с посланици за външния анализ на прокуратурата

maintext:
[Пресцентър на МС]
Министър-председателят Бойко Борисов се срещна с посланиците на Великобритания, Испания, Германия и Холандия – Ема Хопкинс , Хосе Луис Тапиа Висенте, Детлеф Лингеман и Том ван Оорсхот.Основна тема на разговора е бил независимият анализ на структурния и функционалния модел на Прокуратурата на Република България, съобщи правителствената пресслужба. В тази връзка Службата за подкрепа на структурните реформи към Европейската комисия (SRSS) изпрати, по искане на премиера Борисов, петима действащи прокурори, които да извършат независимия анализ, се казва в съобщението."Правителството е силно заинтересовано от успеха на тази мисия, защото той е свързан с провеждането на съдебната реформа у нас", отбеляза министър-председателят по време на срещата си с посланиците на държавите-членки, чиито прокурори участват в мисиите у нас. Премиерът увери посланиците, че държавата полага всички усилия за изпълнение на препоръките в мониторинговия доклад по Механизма за сътрудничество и проверка.В стратегията за съдебна реформа, изготвена от екипа на бившия министър на правосъдието Христо Иванов, беше планирано да се извърши "независим експертен мониторинг за състоянието и ефективността на прокуратурата, факторите за политическо, йерархично и друго неправомерно влияние в нея, както и формите на злоупотреба с прокурорски правомощия". Впоследствие - поради възраженията на прокуратурата, заданието прие вида "независим анализ на структурния и функционален модел на прокуратурата". Препоръката залегна и в редовния мониторингов доклад на ЕК от януари 2016 г.За тази цел в края на юни пристигнаха четирима прокурори от Германия, Холандия, Великобритания и Испания. Освен с модела на прокуратурата те поискаха и да се запознаят с някои конкретни дела, които са смятани за проблемни. До края на годината четиримата прокурори трябва да излязат с аналитичен доклад със заключения и препоръки.


description: Освободеният преди близо три години от затвора руски милиардер Михаил Ходорковски съобщи в четвъртък, че ще подкрепи финансово нови медийни начинания, които ще правят журналистически разследвания и ще ги публикуват в интернет.

title: Ходорковски ще финансира журналистически разследвания в Русия

maintext:
[openrussia.org]
Освободеният преди близо три години от затвора руски милиардер Михаил Ходорковски съобщи в четвъртък ,че ще подкрепи финансово нови медийни начинания, които ще правят журналистически разследвания и ще ги публикуват в интернет.Във всяко от тях той е готов да вложи между 3 и 30 милиона рубли (42 300 – 423 000 евро), но за инициативата му вече се изказват съмнения в крайния ефект заради факта, че Ходорковски е зад граница, властите в Русия задушават критиките, а на последните парламентарни избори се видя и че успешно могат да засилят обществената апатия към случващото се в политиката.Проектът се казва "Отворени медии" (Открытые медиа) и е насочен към аудитория от десетки милиони руснаци, които искат да научат нещо извън това, което им казват телевизиите, пресата и радиостанциите.Кандидатури за финансиране могат да се подават не само от журналисти и активисти, но и всеки с добра идея, концепция и план за работа. Комисия ще подбере най-интересните 5-7 проекта и "Отворени медии" ще предложи не само финансова подкрепа, но и платформа за публикуване и рекламиране на разследванията, счетоводни услуги, правова защита на авторските права и при проблеми с регулатора Роскомнадзор.Проектите трябва да имат бизнес-перспектива и да работят с конкретна аудитория - "самодостатъчната част от градското население", посочва Ходорковски в разковорс РБК."Медиите са важен елемент на гражданското общество и не бива да допускаме да ги загробят, защото след като бъде сменен този режим, пак ще се възстановяваме години наред, а тях вече няма да ги има", допълва той. "На страната ѝ трябва кадрови резерв в тази сфера, който не е убит от съглашателството с властта".Всеки проект ще си има главен редактор и малка редакция от няколко души. "Ще им помогнем да опитат. Ако не се получи – нищо, ще стане следващия път."Предполага се проектите да са в сферата на икономиката, културата и отношенията между бизнеса и властта, а специален проект ще изучава най-големите социологически служби.Пускането на първите успешни проекти се очаква през декември, като вероятно информацията ще се разпространява от отделни страници в социалните мрежи. Да се изработва сайт за всеки проект също е вариант, но това е по-сложно, изисква повече време и преди това самият Ходорковски трябва да бъде убеден, че има смисъл да се инвестира в интернет сайт.


description: Мостът все още не е отворен за ползване, въпреки че изглежда завършен...

title: Мост над бул. "Цариградско шосе" към "София тех парк"

maintext:
1/4 снимки в галерията Един репортаж на crowdsourcing дрона на българската секция на форума SkyscraperCity - Дроньо 5.0.
Мостът все още не е отворен за ползване, въпреки че изглежда завършен. Добре е, че се прави архитектура с гол бетон, но това изисква доста сериозно внимание към кофража и изпълнението на бетоновите работи.
Видео
Повече снимки и дискусии
На снимката:
Изглед посока центъра на София.
Фотограф: chevyvolt


title: Юмруци от камък

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Екшън, Биографичен, Драма
САЩ / 2016
Сценарист: Джонатан Якубовиц
Режисьор: Джонатан Якубовиц
В ролите: Робърт де Ниро, Анди Гарсия, Ана де Армас, Ъшър, Гаел Гарсия Бернал, Оскар Джаенада, Тего Калдерон, Робин Дуран
Продуцент: Джонатан Якубовиц, Бен Силверман, Джей Уейследър, Пол Уебстър
Съзвездие от актьори ще разкажат вълнуващата история на един от култовите боксьори на всички времена – панамецът Роберто Дюран и легендарния му сблъсък с Шугар Рей Леонард. В "Юмруци от камък", чието заглавие е вдъхновено от прякора на боксьора, ще видим Робърт Де Ниро, Ъшър, Едгар Рамирез, Ана де Армаз."Юмруци от камък" е вълнуващата история на Роберто Дюран, който тръгва от гетото, за да спечели световната титла в средна категория след епичен сблъсък в Монреал на 20 юни 1980, когато побеждава непобедимия дотогава Шугар Рей Леонард.Мачът се провежда на Олимпийския стадион – мястото, където Леонард печели олимпийското злато четири години по-рано. След позорната си загуба Шугар Рей осъзнава, че е подценил психологическата тактика на Дюран и настоява за втори мач, който да се състои пет месеца по-късно, а наградата за Роберто при евентуална победа възлиза на $8 милиона. Това, което се случва по време на мача-реванш, изумява целия свят. В седмия рунд Дюран сяда в ъгъла си и казва "Стига толкова!".В "Юмруци от камък" ще видим един от любимите актьори на няколко поколения по целия свят – Робърт Де Ниро, в ролята на Рей Арсел – треньора на Дюран. Превърнал много боксьори в шампиони, Арсел има интуицията за това кой има талант и кой не.Самият Де Ниро е познавал Роберто по времето на мача-реванш и споделя огромното си разочарование от изхода. Според него това, което е почувствал като зрител и приятел, не може да бъде сравнено с емоцията на треньора в този момент. Именно тази емоция иска да предаде на голям екран великият актьор.


description: Със заповед на министър Десислава Танева е създадена работна група, която да анализира и предлага мерки за превенция срещу пожари, които се разпространяват от горски територии.

title: Щетите от горски пожари от началото на годината възлизат на 5 млн. лв.

maintext:
Зам.-министърът на земеделието Георги Костов
Фотограф: Надежда Чипева
Той обяви, че се предвижда създаване на публичен регистър на пожарите в горите и в земеделските територии. "Към момента в горите са възникнали 398 пожара, които са засегнали около 50 хил. дка горска площ, в което е много под средната годишна цифра за последните 10 години, благодарение на взетите организационни, информационни и други мерки от служителите на горите, от "Пожарна и аварийна безопасност" и от останалите служители".
Костов допълни, че амбицията на министерството е броят на пожарите да се сведе до тези, които възникват по естествен път. И благодари на всички доброволци, кметове на общини, пожарникари и горски служители, които са се включили в овладяването на пожарите.
Зам.-министърът каза и, че "Министерство на земеделието и храните инициира изготвяне на пакет от мерки за подобряване на превенцията срещу пожарите, идващи от земеделски територии в горите". Костов обясни, че със заповед на министър Десислава Танева е създадена работна група, която да анализира и предлага мерки за превенция срещу пожари, които се разпространяват от горски територии. В нея участват представители на Министерство на околната среда и водите, Държавен фонд "Земеделие", Изпълнителна агенция по горите, дирекция "Пожарна безопасност и защита на населението" към МВР и Националното сдружение на общините. Преките щети от горските пожари, бушували в страната от началото на годината досега, се равняват на 5 млн. лв., заяви зам.-министърът на земеделието и храните Георги Костов по време на представянето на мерки на министерството за превенция на пожарите. За сравнение в началото на август 2015 г. те са възлизали на 10 млн. лв.Той обяви, че се предвижда създаване на публичен регистър на пожарите в горите и в земеделските територии. "Към момента в горите са възникнали 398 пожара, които са засегнали около 50 хил. дка горска площ, в което е много под средната годишна цифра за последните 10 години, благодарение на взетите организационни, информационни и други мерки от служителите на горите, от "Пожарна и аварийна безопасност" и от останалите служители".Костов допълни, че амбицията на министерството е броят на пожарите да се сведе до тези, които възникват по естествен път. И благодари на всички доброволци, кметове на общини, пожарникари и горски служители, които са се включили в овладяването на пожарите.Зам.-министърът каза и, че "Министерство на земеделието и храните инициира изготвяне на пакет от мерки за подобряване на превенцията срещу пожарите, идващи от земеделски територии в горите". Костов обясни, че със заповед на министър Десислава Танева е създадена работна група, която да анализира и предлага мерки за превенция срещу пожари, които се разпространяват от горски територии. В нея участват представители на Министерство на околната среда и водите, Държавен фонд "Земеделие", Изпълнителна агенция по горите, дирекция "Пожарна безопасност и защита на населението" към МВР и Националното сдружение на общините.
По думите на друг заместник-министър Свилен Костов ще се въведе нова мярка, с която ще се ограничават ползватели, заради които са възникнали пожари, при ползване на общински поземлен фонд, както и ще се регулира видът на техниката, която се използва за почистване на земеделските площи.
Предвижда се в заявлението за подпомагане за директни плащания да има и декларация с изисквания, които земеделските стопани трябва да спазват. Костов допълни, че експерти от фонд "Земеделие" ще проверяват постоянно затревените площи още в рамките на подаване на заявленията за подпомагане. "Това са мерките, които са пряко свързани със субсидиите и съм сигурен, че ще има ползотворен ефект още от следващата стопанска година", заяви той и допълни, че опожарените земеделски терени не се подпомагат.


description: т фонда на Столична библиотека ще бъдат показани "Библия сиреч свещенното писание на Вехтия и Новия завет" издадена в Цариград през 1871 г., летопис на Турското царство" от 1 януари 1859 г.", "Игиiономiа" от 1846 г., "Евангелие" от 1865 г. преведено от славянски на български от Поп Ненчо, "Изводъ отъ Физика" от Найден Геров от 1849 и много други.

title: Ръкописи на Вапцаров, Славейков и други писатели ще бъдат изложени в Столична библиотека

maintext:
Изложбата е по повод откриването на нов център за дигитализация с мощни скенери.
[Столична библиотека]
Тефтерчето на Вапцаров, тетрадка на Смирненски,
парижкият бележник на Елисавета Багряна, книги от XIX в. и други редки и ценни архиви показва Столична библиотека в кратка изложба от днес до 18 септември. Поводът е откриването на модерен център за дигитализация в библиотеката, което ще се състои в 13 ч. днес в присъствието на кмета Йорданка Фандъкова и представянето на платформата
От фонда на
Литературният институт към БАН ще покаже част от архивите на поетите Вапцаров и Смирненски и възрожденският общественик Михалаки Георгиев. Те включват са
От фондовете на
Изложбата ще бъде отворена единствено между 14 и 18 септември в работното време на библиотеката, което в неделя ще бъде между 10 и 17:00 ч.
Проектът обединява библиотеката, Националния литературен музей и Литературния институт при БАН и изложбата ще бъде подбрана из техните колекции.Столична библиотека ще бъдат показани "Библия сиреч свещенното писание на Вехтия и Новия завет" издадена в Цариград през 1871 г., летопис на Турското царство" от 1 януари 1859 г.", "Игиiономiа" от 1846 г., "Евангелие" от 1865 г. преведено от славянски на български от Поп Ненчо, "Изводъ отъ Физика" от Найден Геров от 1849 и много други. Любопитните ще могат да прочетат пътеписи и домакински съвети от 1859 г. в календарно издание "Месецослов".тефтерчето Bayer със стихове, личната карта, кръщелното и други свидетелства на Никола Вапцаров, лекции на разнообразна тематика на Георгиев, тетрадка с ранни творби, първото издание на "Да бъде ден!" и множество ръкописи и снимки на Христо Смирненски.Националния литературен музей идват рамкирано фотопано на семейство Вазови и орден на Иван Вазов, ръкопис на поемата "Кървава песен" на Пенчо Славейков, неговите табакера и цигаре, тетрадка с ръкописите на ранни стихове и дивит на баща му Петко, парижкият бележник на Елисавета Багряна със записки на френски език, ръкописът на "Сказка за Бретан" и писмата до нея от Изидор Цанкар, повестите "Гераците" и "Земя" от Елин Пелин с посвещение на Змей Горянин, вещи на Тодор Влайков, Николай Лилиев, Фани Попова-Мутафова и други.


title: Турция поиска официално от САЩ да арестуват Фетхуллах Гюлен във връзка с опита за преврат

maintext: Турското министерство на правосъдието е поискало от Съединените щати да арестуват Фетхуллах Гюлен, обвиняван от турските власти за опита за преврат на 15 юли , предаде Анадолската агенция, цитирана от БТА.Според информация от служители на ведомството Анкара е изпратила до американското министерство на правосъдието писмено искане за временно задържане на ислямския проповедник Гюлен, който живее в САЩ от 1999 г. В искането за арест се твърди, че опитът за преврат от 15 юли е бил извършен по заповед на Гюлен и под негово командване."Наред с многото престъпления, извършени в нашата страна, това лице се издирва с искане за задържане и като човека, под чиито указания бе осъществен кръвопролитният опит за преврат на 15 юли 2016 г.", пише в текста.Към него е добавена и заповед за задържане, издадена от анкарски съд във връзка с воденото от републиканската прокуратура в Анкара разследване.Посочва се, че искането за временен арест се отправя въз основа на двустранна спогодба между Турция и САЩ за екстрадиция и наказателни дейности на престъпници.


description: Сюжетът на филма "Утре", отличен със "Сезар", се основава на публикация за изследване, според което част от човечеството ще изчезне до 2100 година.

title: Документален филм основава движение с милиони последователи

maintext: Филмът " Утре ", отличен със "Сезар" за най-добър документален филм през 2016 г. и гледан до момента от 1 милион зрители във Франция и още толкова в 30 други държави по света, ще открие фестивала "Срещи на младото европейско кино" , съобщи Ралица Асенова - създател и организатор на фестивала.Сюжетът му е основан на публикация за изследване, според което част от човечеството ще изчезне до 2100 година. Това провокира режисьорът Сирил Дион - еколог, поет и адвокат и приятелката му – френската кинозвезда Мелани Лоран, позната от "Гадни копилета" на Куентин Тарантино, да съберат екип от съмишленици и да проведат собствено изследване в десет държави, за да разберат какво би могло да провокира тази катастрофа и преди всичко – как да бъде избегната. Така се раждат невероятни идеи и практики, които вече се прилагат успешно в десетки градове."Утре" е филм, който се превръща в събитие, програма, манифест за ново бъдеще на Земята. Бъдеще без големите международни компании, които унищожават природните ресурси заради своите печалби, бъдеще за обикновените хора. Филмът е епопея на "Движението на прехода" /Transition Movement/. Това движение днес обхваща много страни, като целите му са чрез проекти в областта на транспорта, храната, енергетиката, изкустват и образoванието, с инициативи на местно ниво да се спрат негативните климатични промени и да се покаже новият път на политиците, правителствата и бизнесът. Роб Хобкинс, интервюиран във филма, е автор на няколко книги върху идеите на това движение."Утре" не е поредният фантастичен разказ за спасяване на човечеството от изчезване. Той е в основата на нова философия и нов начин на живот. Екипът на филма пътува по всички континенти и открива алтернативи на нормите, които функционират, носят приходи в икономиката и щадят околната среда. Той е разделен условно на части, всяка от които разглежда състоянието на екологията, икономиката, градоустройството и образованието.Показана е фабрика за хартия в района на град Лил, изградила затворен процес на производство, който не само не нанася вреда на околната среда, но и дава екологичен принос, като за всяко използвано дърво в производоството се засаждат четири нови на местата, където са били. След прожекциите на филма, управата на фабриката получава хиляди благодарствени писма с молба за споделен опит, а поръчките към фабриката се удвояват.В английският град Бристол пък взимат решение да печатат и използват собствена валута. Идеята е да се запази капиталът за общината, тъй като тези пари нямат никаква стойност – нито в други населени места, нито за портфейла на международните банки. Така се стимулира местната икономика, парите остават в града и у хората.В Копенхаген архитектите променят драстично градоустройствения план, за да бъде той в полза на хората, а не на автомобилите. Изградени са толкова алеи за велосипедисти, че вече 18% от транспорта на града се пада на тях.Ентусиазирана група за производство на селскостопански продукти в Нормандия заменя съвременната техника с такава от 12 век и има по-голяма производителност от днешните машини гиганти...Това са възможни пътища за спасяване на планетата Земя, които филмът показва и които се прилагат вече на различни места по света.Но той не само документира фактите и добрите практики, той ни призовава да действаме - с примерите на хората, които вече го правят - независимо дали отглеждат екологични продукти, дали строят велосипедни алеи или използват алтернативи на икономическо развитие. Филмът засяга и новаторския принцип на хоризонталния активизъм, за който Джеръми Рифкин призовава - да се спре единствената засега линия, следваща политическите партии и техния избор и да се ангажира обществеността в управлението.Филмът е показан за първи път при подписването на Парижкото споразумение за климата от 195 страни през декември 2015 г. Филмът ще има две прожекции в България - на 27 и на 29 септември.


description: Автомагистрала "Струма" не трябва да минава дори частично през Кресненското дефиле, защото го уврежда. Сгазените животни там за 10 години са се увеличили десетократно, някои от видовете изобщо са изчезнали от района.

title: Боян Петров и Андрей Ковачев: "Струма" няма място в Кресненското дефиле

maintext:
Фотограф: Георги Кожухаров
Автомагистрала "Струма" не трябва да минава дори частично през Кресненското дефиле, защото го уврежад. Сгазените животни там за 10 години са се увеличили десетократно, някои от видовете изобщо са изчезнали от района. Това казват алпинистът и биолог Боян Петров и екологът Андрей Ковачев. Двамата пострадаха наскоро при катастрофа в дефилето докато преброяваха сгазени животни.Този случай, както и опасността да се загубят европейските средства, предназначени на този участък от магистралата, съживиха дебата за това откъде да минава трасето. Тъкмо под предлога, че може да се загуби финансирането за участъка, през последната седмица управляващите наложиха тезата , че за по-бързо трасето в едната посока ще минава по съществуващия път през дефилето, а в другата посока – по платото отгоре.Според Ковачев мотивът на управляващите за този последен, засега, вариант няма да спаси България от наказателна процедура, защото нарушаването на екологичните директиви на ЕС не е по-леко провинение от другите. Той смята, че предстои такава процедура да започне.Проучване на прегазените животни през 2004 и през 2013 г. показва, че десетократно е нараснал броят на убитите по пътя животни, което в известна степен се дължи и на засиления трафик, откакто са пуснати в експлоатация готовите участъци от "Струма". Особено се влошава ситуацията след 2007 г."Европейските правила, свързани с екологията, са много по-строги и смятам, че Европейската комисия вече се готви да ни наложи наказателна процедура", обяви Ковачев.Според него най-добрият вариант сега е с наличното финансиране да се изгради първи етап от този участък между Симитли и Кресна извън дефилето от две платна, а след това да се потърси допълнително финансиране за останалите платна, но в крайна сметка всички те да минават над дефилето.Според Боян Петров въпреки, че явно правителството "бясно" се опитва да реши проблема, притиснато от сроковете, то не е и достатъчно решително по въпроса.Ковачев допълва, че лекарството в случая е много просто – да се направи оценка на всички възможни алтернативи, включително и тази, която включва 15-километров тунел."След 6 г. искам да шофираме по четири платна отгоре (над дефилето – бел. ред.)", казва Боян Петров."Това вече не е пътен, а екологичен проект", подчертава Андрей Ковачев.Повече по темата четете в "Капитал".


description: Двама мъже, членове на екипажа, загинаха при инцидент с туристически круизен кораб, пътуващ по канала Рейн-Майн-Дунав в Германия.

title: Луксозен круизен кораб катастрофира в мост на Дунав

maintext:
Круизен кораб "Viking Freya" се вряза в мост по Дунав в Бавария.
Фотограф: Michaela Rehle
Двама мъже, членове на екипажа, загинаха при инцидент с туристически круизен кораб, пътуващ по канала Рейн-Майн-Дунав в Германия, съобщи говорител на полицията, цитиран от
Корабът се е врязал в мост до южния германски град Ерланген в Бавария.
Плавателният съд е бил в началото на пътуването си към Будапеща със 180 пътници и екипаж от 49 членове на борда. "Жертвите са били двама мъже, на възраст от 33 и 49", и двамата - членове на екипажа, обяви говорителят на полицията. Мъжът на 49 години е бил
Пътниците и екипажа са чакали часове след катастрофата, преди да бъдат изнесени на брега със специално монтиран авариен мост.
Фотограф: Michaela Rehle
Пътниците и екипажа са чакали часове след катастрофата, преди да бъдат изнесени на брега със специално монтиран авариен мост. Около 200 спасителни са помагали на хората, а движението по натоварения речен коридора е било временно спряно.
Фотограф: Michaela Rehle
"Това разбива сърцата ни", заяви говорител на круизния кораб, цитиран от германската информационна агенция ДПА. Той добави, че се работи за откриване на причината довела до инцидента.
Фотограф: Michaela Rehle
"Към този момент не можем да кажем какео е причинило произшествието - дали е човешка грешка или техническа грешка, или комбинация от двете," съобщиха властите.
Асошиейтед прес, предаде БТА.рулеви, който по това време управлявал кораба, а 33-годишният - моряк.


description: Освен Джеки Чан, Оскар за цялостно творчество ще получат режисьорите Фредерик Уайсман, Ан Коатес и кастинг директора Лин Сталмастър.

title: Джеки Чан ще получи Оскар за принос към киното

maintext:
Джеки Чан
Кариерата на родения в Хонконг актьор започва, когато е на 8 години, като до момента е участвал в повече от 30 филма за бойни изкуства. Сценичните образи на Чан винаги са комедийни. Причината за това е, че твърде много негови колеги са се опитвали да копират Брус Лий, чиито герои винаги са сериозни.
Освен Джеки Чан, Оскар за цялостно творчество ще получат режисьорите Фредерик Уайсман, Ан Коатес и кастинг директора Лин Сталмастър
.
В изявление президентът на филмовата академия Черил Буун Айзъкс описва четиримата като "истински пионери и легенди в сферите си".
Чан е и посланик на Unicef на добра воля.
Той е организирал кампании срещу насилието над животни, както и в помощ на пострадалите от вълната цунами, която наводни Индонезия през 2004 г.
Актьорът Джеки Чан ще получи Оскар за цялостно творчество за своя принос към киното, съобщи "Ройтерс". Наградата ще бъде връчена на специална гала вечеря в Лос Анджелис през ноември.62-годишният Чан е известен с филмите си свързани с бойните изкуства. Най-популярните му роли са в "Карате кид", двете части на "Час пик" и "Смокинг".Актьорът е известен с това, че сам изпълнява каскадите във филмите си. Той държи и рекорда на "Гинес" за "Най-много каскади изпълнени от един човек".Владее няколко езика, сред които са мандарин, испански, немски, корейски. Харесва футбола и е фен на английския Манчестър Сити.През август "Форбс" нареди Джеки Чан като втория най-добре платен актьор в света, като през 2016 г. той е получил 61 млн. долара приходи. Първи в класацията е кечистът и актьор Дуей Джонсън известен като Скалата.


title: Училищата ще получават по 24 хил. лв. за извънкласни обучения

maintext:
Фотограф: Георги Кожухаров
Училищата, които се включат в програмата "Твоят час", ще могат да получат средно по 24 хил. лв. за допълнителни обучения и кръжоци. Проектът е финансиран по оперативната програма "Наука и образование за интелигентен растеж" и бе представен на семинар на просветното ведомство във Велинград. Общият бюджет е над 140 млн. лв., а продължителността му - 29 месеца.Става въпрос за допълнителни часове по предмети, по които децата изпитват затруднения, както и занимания по интереси като спорт и танци. Преподавателите ще получават по 12 лв. на час за допълнителните дейности.До края на септември учениците трябва да посочат своите интереси, а всяко училище да изготви "карта" на децата, които имат нужда от допълнителна подкрепа и извънкласни занимания, които да компенсират затрудненията им. Училищата могат да кандидатстват по проекта до 7 октомври, а до края на месеца трябва да бъдат изготвени програмите и да започнат извънкласните дейности.


description: Общо 12 влака са тръгнали със закъснение от Централна гара до 18.20 часа.Други 10 са пристигнали със закъснение.

title: Малък пожар на Централната гара в София забави десетки влакове

maintext:
Снимката е архивна
Фотограф: Цветелина Белутова
Пожар на столичната Централна гара забави пътническите влакове в късния следобед, съобщи БНТ.Причината е бил пожар в района на гарата, който не е бил голям и е обхващал сухи треви. Общо 12 влака са тръгнали със закъснение от Централна гара до 18.20 часа. Други 10 са пристигнали със закъснение.Липсата на информация за случващото се породи недоволство у пътниците. Част от хората са се оплакали, че отношението на работещите на касите е било лошо. Част от тях са споделили, че често има закъснения на влаковете.


title: Юнкер обеща нови правила за роуминг таксите следващата седмица

maintext:
Фотограф: Albert Gea
Европейската комисия ще представи нови правила за роуминга следващата седмица, обяви председателят ѝ Жан-Клод Юнкер в годишната си реч за състоянието на съюза в Европейския парламент в Страсбург."В черновата нямаше технически грешки, но тя пропускаше смисъла да обещаното", отбеляза той. Изказването на Юнкер идва, след като миналата седмица той оттегли проектоплана на Еврокомисията за отмяна на роуминг таксите от средата на 2017 г. и нареди той да бъде подобрен.Проектът бе публикуван броени дни преди това и бе спрян въпреки продължителното съгласуване в Еврокомисията, между страните членки, бизнеса и организации на потребителите Планът, предложен за обществено обсъждане, предвижда използване на мобилни услуги в чужбина на цената според националния план на потребителя за не по-малко от общо 90 дни годишно или за 30 дни непрекъснато.Това означава, че един месец абонат, примерно на български телеком оператор, ще може да говори, изпраща SMS и сърфира и изтегля информация от мобилен интернет според българските цени. След това влиза в сила роуминг такса, но не по-висока от 4 цента за минута разговор, 1 цент за кратко текстово съобщение и 0.85 цента за мегабайт данни. Но ако клиентът се върне само за ден до България и отново отиде в Европа, започва да тече нов 30-дневен срок.Според Европейската комисия гражданите на страните от ЕС са зад граница средно по 12 дни в годината. В този смисъл проектът отива далеч отвъд рамките на това, което европейците ползват в момента. Но той също така е критикуван от две посоки – телеком операторите смятат, че за тях е неприложим на комерсиално и технологично ниво, а потребители се оплакват, че определени категории европейци – работещите или учещите в чужбина - все пак ще бъдат принудени да си купят SIM карти от местния оператор.Компаниите плащат на партньорите си в друга държава за разговорите и ползването на интернет от техни клиенти в чуждестранната мрежа. Според тях големи ценови разлики в рамките на ЕС – между България и Люксембург например - ще направят икономически невъзможно да предлагат безплатен роуминг за всички.Те и без това не са доволни от бързото поевтиняване на тази такса – от 2007 г. тя е намаляла с близо 90% до 5 цента за минута разговор, 2 цента за SMS и 5 цента за мегабайт данни. По данни на "Делойт" роумингът носи 5-6% от печалбите на операторите и при промяната от 15 юни 2017 г. този дял ще намалее още повече.Новото предложение на Еврокомисията трябва да бъде обсъдено и одобрено от Европарламента и Европейския съвет (вероятно до края на годината), за да имат време операторите да се подготвят то да влезе в сила от средата на юни догодина.Надценката за роуминг намаля от 1 април тази година, като трябва до 15 юни 2017 г. да изчезне напълно.С новите правила надценките (без ДДС) на операторите за разговор от чужда държава от ЕС не могат да надхвърлят 5 евроцента за минута започнат телефонен разговор и малко над 1 евроцент за минута приет разговор. За есемеси роумингът струва не повече от 2 евроцента, а мегабайт данни от мобилен интернет струва до 5 цента, когато се ползва от клиент в чужбина. Досега таксата за разговор бе не повече от 19 евроцента, есемес се облагаше с 6 евроцента, а мобилните данни – 20 евроцента.Промяната при този вид услуги започна с намеса на Европейската комисия през 2007 г. Основният мотив е, че потребителите се плашат от използване на телефоните и мобилните си устройства, вместо да ги използват по предназначение. В много случаи клиенти на оператори биваха неприятно изненадани със сметки от стотици и дори хиляди евро. Освен това имаше стигащи до няколко пъти разлики в тарифните планове между различните страни, което допълнително изкривява единния пазар.Окончателното одобрение за отпадане на роуминг таксите бе прието от Европарламента през октомври 2015 г.Резултатът от този процес е, че за 5-6 години цените намаляха с над 80%, ползването на интернет е с 91% по-евтино спрямо 2007 г., а обемът на данните, свалени и качени в световната мрежа по този начин, се увеличи с 630%.По повод днешната реч на Юнкер комисията предложи и реформа за по-голяма интернет свързаност. Целта на предложенията е "всички основни социално-икономически движещи сили като училища, университети, научноизследователски центрове, транспортни центрове, всички доставчици на обществени услуги, например болници и администрации, и предприятията, разчитащи на цифровите технологии, следва да имат достъп до интернет с изключително висока скорост, позволяващ на потребителите да изтеглят/качват данни с обем 1 гигабит за една секунда". Еврокомисията иска всички европейски домакинства да имат достъп до интернет със скорост на изтегляне от поне 100Mbps, a във всички градски райони, главни пътища и железопътни лини да има непрекъснато покритие с 5G.


title: С над 9 хил. лв. приключи дарителската кампания за Мария Звездева от Стара Загора

maintext:
Мария Звездева реагира в момент, в който възрастните в тролейбуса отговорили само с паника и виков
Фотограф: Анелия Николова
Те се управляват
от тристранна комисия с представители на фондацията, спортното училище и социалния дом, в който девойката живее.
Днес приключи кампанията за набиране на средства за образованието на Мария Звездева от Стара Загора. Общата дарена сума, която ще се използва за покриване на нуждите й в училище и в спортната й подготовка, са 9145 лв.Момичето се прочу този януари, когато без колебание и без грешка оказа първа помощ на припаднал тролейбусен шофьор в родния си град Стара Загора. 15-годишната ученичка се превърна в истински герой и медийна звезда още на следващия ден и получи признания от Министерството на образованието , от федерацията за деца, лишени от родителски грижи , от граждани и от форума на "Дневник" Мария живее в социалния дом "Мария Терезия" в Стара Загора и учи в спортното училище "Тодор Каблешков". Мечтае да продължи образованието си и един ден да стане помощник-треньор по плуване . След случая и желанието на много хора да дарят средства за бъдещето й, беше разкрита банкова сметка на името й от Фондация "Благотворител".Средствата, набрани за Мария, ще бъдат отпускани целево според образователните й нужди до навършване на пълнолетие.


title: "Маями хийт" няма да разчита повече на Крис Бош

maintext:
Бош не получи медицинско разрешение да играе заради продължаващите му проблеми с кръвни съсиреци
Двукратният шампион в НБА Крис Бош по всяка вероятност няма да играе повече за "Маями хийт". Това обяви президентът на клуба Пат Райли, според когото е вероятно тежкото крило изобщо да не се завърне на игрището.Бош продължава да има проблеми със кръвни съсиреци, заради които трябваше да приключи предсрочно последните два сезона. Проблемите на 11-кратния участник в Мача на звездите бяха открити в началото на 2015 г.Наскоро излязоха последните резултати от кръвните изследвания на Бош. Лекарите обявиха, че на този етап той не може да играе баскетбол и засега не е ясно дали и кога ще може да се завърне."Според нас, на базата на последните резултати, с кариерата му в "Маями хийт" вероятно е свършено. Мисля, че Крис все още има желание (да играе в "Маями"), но в момента не работим върху неговото завръщане", коментира Райли.Бош има да получава още гарантирани 76 милиона долара от петгодишния си договор с "горещите". Райли отрече спекулациите, че клубът ще опита да се освободи от контракта с играча.32-годишният баскетболист може да бъде освободен от "Маями" през февруари. След това, ако избрани от лигата доктори и профсъюзът на играчите се съгласят, че ще бъде опасно за състоянието му да се върне в игра, клубът ще се освободи от ангажимента да плати оставащата сума по договора."Никога не сме мислили за това. Ако не ни беше грижа за Крис, щяхме да го използваме в плейофите (когато той искаше да играе, но лекарите не му позволиха)", допълни президентът на "Маями хийт"."Единственото, за което през цялото време сме мислили, е неговото здраве. Всичко друго, което се пише, не отговаря на истината. Ако мислехме какви ще са последствията за бюджета и такива неща, нямаше да се съобразим с медицинския протокол и щяхме да започнем подготовка с него", каза още той.Попитан дали с кариерата на Бош е свършено, Райли отговори: "Не знам. Зависи от него, зависи от НБА. Не мога да отговоря на този въпрос. Знам само, че за 20 месеца три пъти правихме тестове и 90% от лекарите, с които разговарях, ми казаха, че той ще има проблеми със съсиреците до края на живота си."Бош е последният играч от Голямата тройка, която изведе "Маями" до две титли и четири поредни финала в НБА между 2011 и 2014 г. Леброн Джеймс се върна в "Кливлънд кавалиърс" преди две години, а това лято Дуейн Уейд напусна в посока "Чикаго булс".


title: Първите българо-американски самолетни патрули тръгват днес

maintext:
Фотограф: Велко Ангелов
Първите съвместни полети на български и американски самолети за охрана на въздушното пространство на страната започват днес от авиобаза Граф Игнатиево, припомниха от министерството на отбраната. Те ще се изпълняват от изтребители МиГ-29 и F-15.Тренировката по изпълнение на съвместни задачи по Air Policing ще се проведе под управлението на Обединения център за въздушни операции - ТОРЕХОН, Испания и Центъра за управление - София. Съвместните патрули ще продължат до 16 септември.В учението ще участват два американски самолета. Разноските за цялото мероприятие са за сметка на САЩ.Решението за усилване на охраната на въздушното пространство на страната ни от военновъздушните сили на България и на САЩ беше прието от правителството на Република България на 24 август тази година.Съвместните мисии по охрана на въздушното пространство на страната ни ще се извършват в рамките на Интегрираната система на НАТО за противовъздушна и противоракетна отбрана.


description: Той изрази голямо възмущение от действията на Сам Алърдайс, който беше заснет от вестник "Телеграф" да си урежда подкуп срещу съвети как да бъдат заобикаляни трансферните правила.

title: Шиърър: Англия е посмешището на световния футбол

maintext:
Шиърър е "бесен, тъжен и смаян" от случая със Сам Алърдайс
Най-добрият реализатор в историята на Висшата лига заяви, че е "бесен, тъжен и смаян" от действията на "човек, който твърдеше, че да бъде селекционер на Англия е неговата голяма мечта".
"Много съм ядосан от цялата ситуация. Това е катастрофално грешна преценка от Сам и неговите съветници", допълни бившият нападател.
Друг бивш капитан на Англия - Рио Фърдинанд, заяви, че ролята на селекционер на националния отбор е станала комична. "Това беше човек, който изключително страстно искаше тази работа. Това е голямо разочарование за английския футбол", допълни той.
Легендата на английския футбол Алън Шиърър заяви, че страната е достигнала ново дъно след разкритията на вестник "Телеграф" за корупция сред мениджърите на Острова. Той изрази голямо възмущение от действията на Сам Алърдайс, който беше заснет да си урежда подкуп срещу съвети как да бъдат заобикаляни трансферните правила.Заради скандала Алърдайс трябваше да напусне националния отбор на Англия само 67 дни след като беше назначен за селекционер. Днес "Телеграф" обяви, че още осем бивши и настоящи мениджъри от Висшата лига са замесени в корупционни практики."Мислех, че Англия не може да падне по-ниско от това, което се случи на европейското първенство. Но ето ни отново - посмешището на световния футбол", заяви Шиърър пред Би Би Си.Бившият президент на Футболната асоциация Грег Дайк, който напусна поста през лятото, заяви, че, за да си селекционер на Англия, трябва да си чист като сълза."Разследването на "Телеграф" показва, че Алърдайс не е. ФА нямаше друг избор, освен да го освободи. На този човек му се плаща по 3 млн. паунда годишна заплата. Защо му е да тръгва да търси откъде може да намери още 400 хил. паунда", каза още Дайк.


description: Съдилищата, прокуратурата, следователите, ДАНС, МВР, НАП , комисията за отнемане на незаконното имущество, инспекторатът на съдебния съвет и съдебните изпълнители ще имат достъп до регистъра на банковите сметки и сейфове, който ще заработи в Българската народна банка (БНБ) от 1 януари.

title: От 1 януари в БНБ ще има регистър на банковите сметки и сейфовете

maintext:
Фотограф: Анелия Николова
С наредбата се определя редът за подаване и получаване на информация от новия регистър, който БНБ ще поддържа. Регистърът ще осигурява централизирана информация за номерата на банковите сметки, техните титуляри и упълномощените да се разпореждат със сметките лица, както и за лицата, наематели на сейфове в банки и техните пълномощници.
Информация от регистъра ще могат да получават органите и институциите, посочени в чл. 56а, ал. 3 от Закона
за кредитните институции, както и физически и юридически лица относно съдържащите се за тях данни в регистъра.
Съдилищата, прокуратурата, следователите, ДАНС, МВР, НАП, комисията за отнемане на незаконното имущество, инспекторатът на съдебния съвет и съдебните изпълнители ще имат достъп до регистъра на банковите сметки и сейфове, който ще заработи в Българската народна банка (БНБ) от 1 януари, се разбира от съобщение на пресцентъра на БНБ. Днес управителният й съвет е приел наредбата за функциониране на новия регистър.


title: Двама души загинаха при катастрофа със самолет край Костенец

maintext:
Фотограф: Цветелина Белутова
Сигналът за инцидента е подаден в 10.43 часа.
Двама души са загинали при катастрофа със самолет в района на Костенец и Долна Баня, съобщи пресцентърът на областната дирекния на МВР в София, цитиран от агенция "Фокус".Инцидентът станал с учебен самолет, който паднал при опит да кацане на летището в Долна баня.Освен двамата загинали няма други пострадали хора, Жертвите са на 21 и 28 г., от село Лозен, съобщава Би Ти Ви. По първоначални данни, разбилата се машина е "Текнам" П-92. Това е двуместен целометалически моноплан за любителски полети.Иззети са записите от контролната кула и те ще бъдат анализирани. От Министерството на транспорта посочиха, че и самолетът, и летището са с валидни документи.Служители на полицията са отцепили и обезопасили района до пристигането на екипите на Национална следствена служба, които са поели огледа на местопроизшествието.